Cum să irosești 3 milioane de dolari. Rușii au tras cu o rachetă Iskander într-un lansator-momâie lăsat de ucraineni în câmp deschis
Rușii au risipit o rachetă balistică Iskander în valoare de 3 milioane de dolari, pe care au lansat-o pentru a distruge ceea ce părea a fi un lansator de rachete Patriot folosit de ucraineni. Canale media specializate în informații din surse deschise (OSINT) arată că așa-zisul sistem Patriot era de fapt un lansator-momâie, folosit exact pentru a induce inamicul în eroare. Aceasta este o tactică veche de aproape un secol folosită pe timp de război.